Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1898

d) a társadalmi szervezetekkel, a közvéleményt képviselõ szervezetekkel és egyénekkel az atomenergia felhasználásának társadalmi elfogadtatása céljából, valamint a külön jogszabályban elõírt tájékoztatási kötelezettség ellátása céljából. 5.004. Az üzemeltetés során az üzemeltetõ szervezetnek elõzetes leszerelési tervet kell kidolgoznia, amelyben igazolni kell a leszerelés biztonságát, és elemezni kell a leszerelés költségeit. 5.005. Az elõzetes leszerelési tervet 5 évenként aktualizálni kell. 5.2. A KUTATÓREAKTOR BIZTONSÁGÁÉRT FELELÕS SZERVEZET FELÉPÍTÉSE 5.2.1. Az üzemeltetõ szervezet felépítése 5.006. A felelõs szervezet legyen áttekinthetõ, érthetõ, rendelkezzék világosan meghatározott és leírt feladat- és erõforrás-kiosztással, együttmûködési kapcsolatokkal és felelõsségi körökkel. 5.007. A szervezetet a hatályos törvények, jogszabályok, szabályzatok figyelembevételével kell kialakítani. A szervezet által ellátandó feladatokat azonosítni kell. A feladatok ellátásához szükséges tevékenységeket megfelelõ dokumentumokban kell szabályozni. A dokumentációban meg kell határozni a felelõsségek hierarchiáját a feladatok elvégzéséhez szükséges felhatalmazást, a személyzet létszámát és képzettségi követelményeit. A szervezeti egységeket a feladataik megfelelõ színvonalú ellátásához alkalmas személyi állománnyal a szükséges mértékben fel kell tölteni. 5.008. A szervezeti egységek felépítésénél figyelembe kell venni a szervezet funkcióit, és a személyzet (beleértve a szerzõdéses állomány) kiválasztása, megbízása a funkciók teljesítésének megfelelõen történjen. A vezetésükkel megbízott személyek egyúttal felelõsséggel tartoznak a szervezeti egység által végzett tevékenység biztonsági vonatkozásaiért is. A szervezet kialakításának legfõbb szempontja, hogy biztosítani tudja a kutatóreaktor biztonságos üzemét minden üzemállapotban és esetleges üzemzavari helyzetben. 5.009. A kutatóreaktor biztonságáért a legfelsõ vezetõ viseli az egyszemélyi felelõsséget. Kiválasztása szakmai, emberi, vezetési és erkölcsi tulajdonságok gondos mérlegelése alapján történjen. 5.010. A kutatóreaktor legfelsõ vezetõjének feladata az alkalmas szervezeti felépítés meghatározása és a további vezetõk kiválasztása. Amennyiben a biztonsági követelmények betartásának felügyeletéért külön szervezet felelõs, akkor annak vezetõje a kutatóreaktor legfelsõ vezetõjének közvetlen irányítása alatt végezze tevékenységét. A vezetõk kiválasztásánál a következõ szempontokat kell figyelembe venni: – a menedzser képességek (vezetés, kommunikáció, motiváció, csoportépítés stb), – a szakmai ismeretek mélysége, – képzettség, – minõség és biztonság iránti elkötelezettség, – tanulás, önképzés képessége. 5.011. A szervezeti felépítés kialakításakor biztosítani kell az alábbi funkciók elegendõ mértékû szétválasztását:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes